Diari Oficial de la Generalitat Valenciana


Sumari del DOGV 6021, del 26-05-2009 (2009/5811)

Notificació a Marazulonline, SCP, de la resolució de 28 abril de 2009, de la secretària autonòmica de Turisme i directora de l'Agència Valenciana del Turisme, per la qual es procedix a la revocació del títol-llicència d'agència de viatges.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6021

Data del DOGV
:   26-05-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/5811


Data del document
:   28-04-2009

Organisme emissor
:   Conselleria de Turisme

Tipus de document
:   Edicte

Notificació a Marazulonline, SCP, de la resolució de 28 abril de 2009, de la secretària autonòmica de Turisme i directora de l'Agència Valenciana del Turisme, per la qual es procedix a la revocació del títol-llicència d'agència de viatges. [2009/5811]  
Per no haver sigut possible notificar de forma personal i directa a la interessada l'escrit sobre la revocació del títol-llicència d'agència de viatges a l'entitat Marazulonline, SCP, com a titular de l'agència de viatges Marazulonline, és procedent la seua exposició en el tauler d'edictes d'eixa corporació, a l'efecte del que disposa l'article 59.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.   
València, 19 de maig de 2009.- La cap de l'Àrea de Producte: Isabel Palafox Gámir.  
Vist l'expedient tramitat sobre revocació del títol-llicència d'agència de viatges de a l'entitat Marazulonline, SCP.  
Atés que:  
1. Mitjançant una resolució de data 5 de març de 2002, es va concedir el títol-llicència d'agència de viatges a Andrés Vargas Rodilla, com a titular de Marazulonline, actualment amb casa central a València, carrer Gregorio Mayans, número 11, i amb codi d'identificació CV-m551-V.  
2. En data 4 d'agost de 2004 es pren nota en el Registre General d'Empreses, Establiments i Professions Turístiques de la Comunitat Valenciana del canvi de titularitat de dita agència de viatges, passant de persona física a favor de Andrés Vargas Rodilla, a persona jurídica a favor de l'entitat Marazulonline, SCP, mantenint així mateix el nom comercial de Marazulonline.  
3. Amb data 6 d'agost de 2004 es pren nota en el Registre General d'Empreses, Establiments i Professions Turístiques de la Comunitat Valenciana del canvi de grup d'agència de viatges de Marazulonline, SCP, passant de detallista a majorista-detallista, i amb el nou codi d'identificació següent: CV-Mm551-V.  
4. Mitjançant un escrit de data 29 d'octubre de 2008, se li va notificar que l'entitat Seguros Catalana Occidente, SA, havia comunicat a esta Conselleria de Turisme que havia procedit a l'anul·lació de la pòlissa d'assegurança de caució N-03652455, prestada per esta companyia a favor de l'entitat Marazulonline, SCP, CIF U96096695 i que correspon a la fiança que l'article 14.1 del Decret 20/97, d'11 de febrer, del Consell, pel qual s'aprova el reglament d'Agències de Viatges de la Comunitat Valenciana, on s'establix que les agències de viatges hauran de mantindre en permanent vigència.  
En este mateix escrit se li comunicava que amb anterioritat a l'1 de gener de 2009 havia de presentar davant d'esta administració la corresponent carta de pagament justificativa del depòsit d'una nova fiança davant del servici territorial d'Economia, Hisenda i Ocupació corresponent, amb l'advertiment que de no fer-ho, d'acord amb l'article 11 de l'esmentat Decret 20/97, seria causa de revocació del títol-llicència d'agència de viatges, procedint-se a la seua publicació en data 13 de febrer de 2009 en el Diari Oficial de la Comunitat Valenciana, per haver sigut retornat pel servici de Correus.  
5. Transcorregut el termini assenyalat i no havent-se aportat cap documentació respecte d'això, és procedent la revocació del títol-llicència d'agència de viatges que tenia concedida.  
Fonaments de dret  
1. L'article 10 del Decret 20/1997, d'11 de febrer, del Consell, pel que s'aprova el reglament d'Agències de Viatges de la Comunitat Valenciana, assenyala que «la revocació del títol-llicència d'agència de viatges es farà mitjançant una resolució motivada de l'Agència Valenciana del Turisme, prèvia tramitació del corresponent expedient».  
2. L'article 14, punt 1, del Decret 20/1997, establix que «les agències de viatges vindran obligades a constituir i mantindre en permanent vigència una fiança per a respondre del compliment de les obligacions derivades de la prestació dels seus servicis enfront dels contractants dels mateixos».  
3. L'article 11, lletra b), de l'esmentat reglament establix com a causa de revocació del títol-llicència d'agència de viatges la no reposició de la garantia en la quantia i termini previst en l'article 14.  
4. L'article 14.4 del referit Decret 20/1997, en el s'establix que «la fiança no podrà ser cancel·lada durant la tramitació d'un expedient de revocació, renúncia o baixa de llicència, ni fins després de transcorregut un any des que la resolució del corresponent expedient siga ferm».  
En compliment de la normativa anteriorment citada, la secretària autonòmica de Turisme i directora de l'Agència Valenciana del Turisme, en virtut de les atribucions conferides per l'article 9.2.I del Decret 209/2004, de 8 d'octubre, del Consell, (DOCV de 13 d'octubre de 2004), resol:  
Revocar el títol-llicència d'agència de viatges a Marazulonline, SCP, amb nom comercial Marazulonline, amb domicili a València, al carrer Gregorio Mayans, número 11 i amb codi d'identificació CV-Mm551-V. Així mateix, es comunica que la fiança depositada en el seu dia serà cancel·lada transcorregut un any des de la fermesa de la present resolució.  
Cosa que es notifica de conformitat amb el que disposen els articles 58 i 59 de la vigent Llei de Règim Jurídic de les Administracions Públiques i del Procediment Administratiu Comú.  
Contra esta resolució, que no posa fi a la via administrativa, podrà interposar-se recurs d'alçada davant de la consellera de Turisme i presidenta de la l'Agència Valenciana del Turisme en el termini d'un mes, comptat des de l'endemà de la recepció de la notificació de la mateixa, d'acord amb el que establix els articles 114 i 115 en relació amb el 48.2 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.   
València, 28 d'abril de 2009.- La secretària autonòmica de Turisme i directora de l'Agència Valenciana del Turisme: Mª Victória Palau Tárrega.